Debret e vez muioc’h-mui a sandwichoù gant ar Frañsizianed hiviz an deiz. Kreskiñ a ra ar marc’had etre 5 ha 6% ar bloaz. Prenet e vez sandwichoù er baraerezhioù hag en tavarnioù dreist-holl met gwerzhet e vez sandwichoù a-vern ivez er stalennoù produioù fresk ar gourmarc’hadoù, er stalioù war ar gourhentoù, er gwerzhlec’hioù arbennikaet. Ar sandwichoù greantel, zo bet gwellaet-kaer o blaz, a ya d’ober 25 % eus ar marc’had. Ar c’hevredad Daunat (Gwengamp-22), ar c’hevredad kentañ war marc’had ar sandwichoù greantel, zo deuet a-benn da liesaat sifr e gengreadur dre bemp dindan c’hwec’h vloaz !